Korejska centralna novinska agencija
Korejska centralna novinska agencija (korejski: 조선중앙통신) je državma novinska agencija Sjeverne Koreje koja je službeno uspostavljena 5. prosinca 1946. godine. Agencija je zadužena za emitiranje službene politike Radničke partije Koreje i vlade Sjeverne Koreje za strance. Vlada Južne Koreje zabranila je pristuo službenim web stranicama Korejske centralne novinske agencije. Kao jedina novinska agencija u državi, KCNA je zadužena za dnevno izvještavanje svih medija u Sjevernoj Koreji te redovito emitira iste preko Korejske centralne televizije. U prosincu 1996., KCNA je započela s objavljivanjem vijesti na Internetu preko svojih servera, koji su smješteni u Japanu. 

Osim na korejskom, KCNA objavljuje vijesti i na engleskom, ruskom i španjolskom. Među najčešćim temama vijesti koje objavljuje KCNA su izvještaji s kulturnih manifestacija, poticanje animoziteta prema neprijateljskim državama (Sjedinjene Države, Japan, Južna Koreja, ...), pozivanje na reunifikaciju Koreje pod Juche idejom te promoviranje kulta ličnosti vrhovnih vođa (Kim Il-sung, Kim Jong-il, Kim Jong-un).

Nastanci 1946.
Sjevernokorejske novinske agencije
Mediji u Pjongjangu